CELEX: C2004/284/49
Language: sl
Date: 2004-11-20 00:00:00
Title: Zadeva T-373/04: Tožba Erica Mathiasa Friesa Guggenheima proti Evropskemu centru za razvoj poklicnega usposabljanja (CEDEFOP), vložena dne 12. septembra 2004

20.11.2004   
            
            
               SL
            
            
               Uradni list Evropske unije
            
            
               C 284/25
            
         Tožba Erica Mathiasa Friesa Guggenheima proti Evropskemu centru za razvoj poklicnega usposabljanja (CEDEFOP), vložena dne 12. septembra 2004
   (Zadeva T-373/04)
   (2004/C 284/49)
   Jezik postopka: francoščina
   Eric Mathias Fries Guggenheim, stanujoč v Solunu (Grčija), ki ga zastopa Marc-Albert Lucas, avocat, je dne 12. septembra 2004 na Sodišče prve stopnje Evropskih skupnosti vložil tožbo proti Evropskemu centru za razvoj poklicnega usposabljanja (CEDEFOP).
   Tožeča stranka Sodišču prve stopnje predlaga, naj:
   
               —
            
            
               ugotovi nezakonitost odločbe direktorja Centra za izboljšavo koordinacije in učinkovitosti Cedefopa (A4) z dne 17. decembra 2003, ker ne predvideva razpisa za prosto delovno mesto „Vodje področja“ (Head of Area) niti postopka izbire kandidatov za ta delovna mesta;
            
         
               —
            
            
               razglasi za nični odločbi z dne 28. januarja 2004 direktorja Cedefopa, s katerimi se nekatere osebe imenuje za „Vodjo področja“ (Head of Area) ali „Namestnika vodje področja“ (Acting Head of Area);
            
         
               —
            
            
               če je potrebno, razglasi za nično odločbo Komisije Cedefopa za pritožbe (A17) z dne 1. junija, s katero je bila zavrnjen njegov ugovor z dne 6. maja 2004, proti prej omenjenim izpodbijanim odločbam;
            
         
               —
            
            
               Cedefopu naloži plačilo stroškov.
            
         Tožbeni razlogi in bistvene navedbe
   Tožeča stranka, ki je začasni uslužbenec Cedefopa, nasprotuje odločbam direktorja Cedefopa z dne 28. januarja 2004, s katerimi se nekatere osebe imenuje za „Vodjo področja“ (Head of Area) ali za „Namestnika vodje področja“ (Acting Head of Area).
   Tožeča stranka se sklicuje na kršitev člena 7(1) in 7(2) Kadrovskih predpisov in člena 10 (alinea 1) Pogojev za zaposlitev drugih uslužbencev Evropskih skupnosti v tem, da so bili uslužbenci, imenovani za „Vodjo področja“ (Head of Area) na nove visoke položaje, ki zahtevajo posebne kvalifikacije, brez primerjalnega preizkusa njihovih kvalifikacij in kvalifikacij drugih uradnikov oziroma uslužbencev Centra.
   V utemeljitev tega zahtevka tožeča stranka navaja, da se razpis za prosta delovna mesta in izbira kandidatov na nekatere funkcije, če gre za zapolnitev prostih delovnih mest s premestitvijo, napredovanjem ali natečajem, lahko zahteva ne le na podlagi členov 4, 29 in 45 Kadrovskih predpisov, ampak tudi zaradi interesa službe, kateremu člen 7 Kadrovskih predpisov podreja ukrepe prerazporeditve.